Odense Adresse-Contoirs Efterretninger, 1842-11-22
(Fortsættelse fra Nr. 112.) Den 19 August. Da Revisionen havde paalagt Kæmner kassereren at bilægge sit Regnskab med en Fortegnelse over Vognmandsrullerne og de disse tillagte Jordlodder i Byens Marker, samt af hvem og hvorledes Kjørselen paa Rullerne nu bestrides, og han i den Anledning havde udbedet sig Repræsentationens Betænkning om hvorvidt der maatte være Noget at erindre med Hensyn til de Personer, af hvem de endnu ikke inddragne Jordlodder drives, overdroges det til Markcommitteen, nærmere at undersøge Spørgsmaalet. - Et fra Markcommiteen indgivet Forslag til Ordyrkning af c. 1 1/2 Tønde Moseland i Byens Mark, Kløvermosen, kaldet, bifaldtes og indstilledes til Magistraten, (som ligeledes tiltraadte Forslaget, hvorefter Arealet blev stillet til Auction). Den 26 August. Jdet de tvende Medlemmer af den i Sagen om Retsvidner nedsatte Committee (see 6 og 27 Mai) S. Hansen og Sørensen under 22 Juli havde til Circulation iblandt Repræsentanterne afgivet en Betænkning desangaaende, fremlagde de tillige en Skrivelse fra Committeens tredie Medlem, Ove Thomsen, hvori han meddeelte, at han, paa Grund af sin Helbredstilstand dengang, ikke havde kunne deeltage i hiint Arbeide. Repræsentationen vedtog at indsende denne Betænkning til Magistraten med Henstilling til den om hvorvidt den maatte finde det passende, enten at indsende denne til Cancelliet, eller underkaste Sagen en nærmere Drøftelse ved Repræsentationen. - Man besluttede af Kæmner kassereren og billetteuren at forlange Betænkning afgivet snarest muligt over Overkrigscommissair Købkes Forslag til en forandret Opkrævning af Jndqvarteringsskatten (see 22 Juli ). - Fremlagdes Skrivelse til Communalbestyrelsen fra vedkommende Borger (see 29 Juli), hvori han frafalder sin Begjæring om at maatte tilbygge den mellem hans Huus No. 111 og Huset No. 112 paa Sortebrødre Torv værende Slippe. - Fremlagdes Magistratens Skrivelse af 19 Aug. med Jndqvarteringscommissionens Skr. til Communalbestyrelsen af 17 f. M., om at Skolesættet af det her garnisonerende Regiment for Fremtiden vil blive forøget med 30 Mand og Heste, hvortil der mangler Plads i Provstegaarden, hvorhos Commissionen, ved at henstille til Bestyrelsen, om der i "Provste gaardene kunde indrettes Plads til bemeldte Mandskab og Heste, henledes dens Opmærksomhed paa det store Antal Tjenesteheste, der nu ere reglementerede for Regimentet, og paaOnskeligheden af, at der kunde opføres en ny Staldbygning, hvor en Deel af den forøgede Styrke kunde anvises Plads, Sagen overgaves Bygningscommitteen til foreløbig Behandling. - Efterat Stiftsøvrigheden, efter Repræsentationens Forslag (see 17 Decbr. 1811), havde foranstaltet et nyt Syn foretaget over vor Frue Kirkes Taarntag, og Repræsentationens Betænkning derefter atter var bleven forlangt, anbefalede man Arbeidets Udførelse overeensstemmende med Kirkeinspectionens Jndstilling. - Communiceredes igjennem Magistraten et Andragende fra Skatteligningscommissionen, hvori den besværer sig over den af Communalbestyrelsen fattede Beslutning angaaende Efterligning af Skatter og Skatters Eftergivelse (see 10 Juni), og ønsker i alt Fald Sagen forelagt det Kongel. danske Cancellie. Man var med Magistraten enig i at behandle denne Sag i et Fælledsmøde i Forbindelse med de indkomne Besværinger over Skatteansættelse. - Efter Anmodning af Forligelsescommissionen, vedtoges det at overlade den Communalbestyrelsens Forsamlingsværelse til Afbenyttelse hver Tirsdag Formiddag. Den 31 August. Fælledsmøde med Magistraten, i hvilket 7 indkomne Besværinger over Skatteansættelse toges under Overveielse. For de 5 Klagere forblev Ansættelsen uforandret, for de 2 bortfaldt den.